**מטלה 3 – הניהול הציבורי החדש**

בשיעור דנו בכשלים של מודל הביורוקרטיה של ובר המהווים בסיס והצדקה לניהול הציבורי החדש, בעקרונות פעולתו, וביקורות עליו. בעבודה זו tציין כיצד הכשלים של מודל הביורוקרטיה של ובר כמו גם עקרונות הפעולה של הניהול הציבורי החדש והביקורות עליו באים לידי ביטוי בפרק הפודקאסט “יש לך חבילה” של חיות כיס.

ראשית אביא דוגמה לכשל של מודל הביורוקרטיה של ובר שדיברנו עליו ואראה כיצד הוא בא לידי ביטוי בפרק. אחד מהכשלים שציינו בשיעור הוא בלימת היזמות. המנהל הציבורי רק מגיב ולא יוזם בעצמו מהלכים לשיפור ההתנהלות שלו ושל השירותים שהוא מספק. על פי מנכ”ל הדואר האנשים שהוא כפוף להם במשרדי הממשלה לא מבינים באמת את היוזמות השונות שהוא רוצה להוציא לפועל ובשל כך הם מקשים עליו להוציא אותם לפועל. הוא גם מסביר כיצד בעלים פרטיים שיש להם אינטרס כספי בעניין יהיו קשובים יותר ומחוברים יותר לאותן יוזמות כאשר הדבר משפיע על הכיס הפרטי שלהם.

באשר לעקרונות הפעולה של הניהול הציבורי החדש, בפרק מוצג בצורה ישירה עקרון ההפרטה אשר מדבר על התמקדות בקביעת מדיניות ולא ביישומה בפועל. ישנן מספר אפשרויות שונות להפרטה תחת עקרון זה אך בפרק מוצג העקרון אליו שואף מנכ”ל הדואר (שהתממש מאז הקלטת הפרק) והוא הפרטה מלאה של הדואר. כלומר העברה מלאה או חלקית של בעלות ממשלתית לבעלות פרטית באמצעות מכירה של חברות, הנפקת מניות וכו'.

ביקורת שדיברנו עליה בשיעור ובאה לידי ביטוי בהקשר לתהליך ההפרטה של הדואר עליו מדברים בפרק היא שגופים פרטיים לא מחויבים לנורמות של מנהל תקין כמו מתן שירות שוויוני ואי אפליה כפי שמשרדי הממשלה מחויבים. כלומר שכאשר הדואר יופרט ויהפוך להיות חברה פרטית, יכול להיות שבשל שיקולים כלכליים החברה תוריד שירותים באזורים מסוימים בארץ ותשפר אותם במקומות אחרים. כך יכול להיות ששירות שהיה אמור להיות מלא ושוויוני בין כלל האזרחים במדינה יהפוך להיות חלקי במקומות מסוימים ולהשתפר במקומות אחרים כתלות ברווחים הכלכליים של אותו אזור בשביל חברת הדואר.

לסיכום, נחמד לראות ולהבין כיצד החומר התיאורטי הנלמד בכיתה בא לידי ביטוי בנושאים הקשורים לכולנו ביום יום וכיצד הפודקאסט הזה מציג אותו בצורה כיפית ונחמדה לכלל הציבור.

עובר